ایچی موکو

آئی چی موکو  (جاپانی زبان :一目均衡表, Hepburn: Ichimoku Kinkō Hyō) تکنیکی تجزیہ کا ایک طریقہ کار ہے جو کینڈل اسٹک جدول پر منبی ہے اور بازار کی قیمت پیشن گوئی میں کارآمد ہے۔

 تاریخ 
تصغیر|ایچی چی موکو میں بنیادی لہر
تصغیر|ایچی موکو میں ثانوی لہر
تصغیر|ایچی موکو میں اہداف
آئی چی موکو تکنیکی تجزیہ کو 1930ء کے اواخر میں ایک جاپانی صحافی گوئیچی ہوسودا ((細田悟一, Hosoda Goichi)) نے متعارف کرایا تھا اور انھوں نے اس کا نام آئی چی موکو سانچین (一目山人, Ichimoku Sanjin) رکھا تھا اس کا لغوی ترجمہ ہے “آدمی پہاڑوں میں جو دیکھتا ہے“۔ انھوں نے 1960ء کے اواخر میں اس تکنیک کو عوام کے لیے شائع کرنے سے قبل اسے درجہ کمال تک پہنچانے کے لیے تقریباً 30 سال اس کا تجزیہ و تجربہ کیا تھا تاکہ اس میں کوئی کمی نا رہے۔

آئی چی موکو کینکو ہیو کے کئی معنی ہیں مثلاً ایک نظر کا توازن یا پھر دفعتا دکھنے والا جدول یا پھر کبھی اسے ایک نظر میں دکھنے والا بادل بھی کہا جاتا ہے کیونکہ اس تکنیک میں بادل کے ذریعے پیشن گوئی کی جاتی ہے۔

آئی چی موکو متحرک اوسط پر مبنی رجحان کو ماپنے کا ایک طریقہ کار ہے اور چونکہ یہ کینڈل اسٹک جدول کے مقابلہ زیادہ معلومات فراہم کرتا ہے لہذا اس میں قیمت پرائز ایکشن کی تصویر زیادہ واضح نظر آتی ہے۔ آئی چی موکو اور دیگر تکنیک کے مابین متحرک اوسط کے استعمال میں فرق یہ ہے کہ آئی چی موکو کی سطور پرائز کے اعلی و اسفل کے 50% اوسط کے مطابق چلتا ہے جبکہ کینڈل ہمیشہ اپنے اختتامی قیمت کو دکھاتی ہے۔ آئی چی موکو پرائز ایکشن کے ساتھ ساتھ وقت کے عناصر کو بھی مد نظر رکھتی ہے اور ٹھیک اسی طرح ولیم ڈلبرٹ گین کی اسٹراٹیجی میں بھی ہوتا ہے۔

مغربی دنیا میں اسے “Graphic Environment” یعنی تصویری ماحول کا نام دیا جاتا ہے کیونکہ اس کے موجد نے اصلی ماخذ کو انگریزی میں ترجمہ نہیں کیا تھا اور نا ہی جرمن یا ہسپانوی زبان میں۔ البتہ آئی چی موکو کو 3 اور تھیوری کا تعاون حاصل ہے جس سے اس کی درستی میں اضافہ ہوتا ہے۔
 وقت کی تھیوری - Time Theory
 حرکت لہر تھیوری - Wave Movement Theory
 ہدف قیمت تھیوری - Target Price Theory"Ichimoku Price Theory" https://www.ichimoku.com/t/ichimoku-price-margin-theory 

 آیچی موکو تصویری ماحول کے بنادی عناصر 
 تانکین سین. Tenkan-sen (転換線) 
حساب - گذشتہ 9 اوقات کے سب سے (اعلی ترین + ادنی ترین) /2.

اسے تبدیلی سطر (conversion line) بھی کہا جاتا ہے۔ اس کا رنگ نیلا ہوتا ہے۔ اسے اشارہ کے طور پر استعمال کیا جاتا ہے اور ہلکا پھلکا حمایت اور مزاحمت سطر بھی مانا جا سکتا ہے۔ یہ ایک مڑنے والی سطر ہوتی ہے اور پچھلے 9 اوقات کے بلند ترین اور پست ترین مقامات کے اوسط کے برابر ہوتا ہے۔ تانکین سین مارکیٹ رجحان کا اشارہ ہوتا ہے۔ جب نیلی سطر اور یا نیچے ہوتی ہے تو اس کا مطلب ہے کہ مارکیٹ ٹرینڈ کررہی ہے۔ اگر یہ سیدھی افقی سطر بن جائے تو مطلب ہے کہ مارکیٹ حرکت میں نہیں ہے جسے اصطلاحاً رینج (ranging) کہا جاتا ہے۔

 کیجون سین. Kijun-sen (基準線) 
حساب - گذشتہ 26 اوقات کا (اعلی ترین + ادنی ترین)/2 -

اسے بنیادی خط بھی کہا جاتا ہے۔ اس کا رنگ سرخ ہوتا ہے۔ یہ خط تصدیق کرتی ہے۔ یہ حمایت اور مزاحمت کی سطر بھی ہوتی ہے اور اسے حد بندی سطر (trailing stop line) کے طور پر بھی استعمال کیاجاتا ہے۔ یہ مستقبل میں قیمت کے اشارہ کے طور پر کام کرتی ہے۔ اگر قیمت سرخ سطر کے اوپر ہے تو اس کا مطلب ہے کہ یہ مزید اوپر جائے گی اور اگر قیمت سرخ سطر کے نیچے ہے تو اس کا مطلب ہے کہ قیمت مزید نیچے جائے گی۔

 سینکو اسپین A Senkou (先行) 
حساب - مستقبل میں 26 اوقات آگے (تانکین سین + کیجون سین)/2۔
اسے لیڈنگ اسپین 1 (leading span 1) بھی کہا جاتا ہے اور یہ بادل یا کومو کی ایک جانب یا کنارہ تخلیق کرنے کا ذمہ دار ہے۔
اگر قیمت سینکو اسپین کے اوپر ہے تو پپہلی سطر پہلی حمایت کا کام کرتی ہے اور نیچے والی سطر دوستی حمایت کہلائے گی۔
اگر قیمت سینکو اسپین کے نیچے ہے تو اس سے ٹھیک اوپر والی سطر پہلی حمایت بنے گی اور اس سے بھی والی سطر دوسری حمایت بن جائے گی۔

 سینکو اسپین B 
حساب گذشتہ 52 اوقات میں (اعلی ترین + ادنی ترین)/2 اور 26 اوقات اگے دکھتا ہے۔
اسے لیڈنگ اسپین 2 (leading span 2) بھی کہا جاتا ہے اور یہ کومو کا دوسرا کنارہ بناتا ہے۔

 کومو 
Kumo (雲 بادل) سینکو اسپین A اور B کے درمیان فاصلہ کا نام ہے۔ یہ بادل موجودہ اور مستقبل میں ممکن حمایت اور مزاحمت کی نشان دہی کرتا ہے۔
قیمت میں تبدیلی کے ساتھ ساتھ کومو کی شکل و جسامت میں تبدیلی ہوتی رہتی ہے۔ کومو کی اونچائی مارکیٹ کے اتار چڑھاو (volatility ) کی غماز ہے۔ قمیت جتنی تیزی سے بدلتی ہے بادل اتنے ہی زیادہ موٹے بنتے چلتے جاتے ہیں اور یہ مضبوط حمایت اور مزاحمت بناتے ہیں۔ دبلے پتلے بادل مارکیٹ کی کمزوری کی نشان دہی کرتے ہیں۔ قمیت کے لیے دبلے بادل کو توڑنا نسبتاً آسان رہتا ہے۔
عمومی حالات میں اگر سینکو اسپین A اوپر ہو اور سینکو اسپین B نیچے ہو تو اس کا مطلب ہوتا ہے مارکیٹ ابھی خرید میں ہے اور اگر اس کے برعکس ہو تو مارکیٹ فروخت میں چل رہی ہے۔ تاجران اس وقت کا انتظار کرتے ہیں تب دونوں اسپین اپنی جگہ تبدیل کر لیں تو اس کا مطلب ہوتا ہے مارکیٹ نے اپنا رجحان بدل لیا ہے۔
بادل کے حجم کے علاوہ اس کے نوکیلے کونے بھی رجحان کا پتہ دیتے ہیں۔ اگر کونا اوپر کی جانب ہے تو مارکیٹ خرید میں ہے اور اگر نیچے کی جانب ہے تو مارکیٹ فروخت میں ہے۔ جو بادل قیمت کے پیچھے بنتے ہیں انھیں کومو کا سایہ (Kumo Shadows) کہا جاتا ہے۔

 چینکو اسپین Chikou (遅行) 
حساب آج کی قیمت فروخت بلحاظ 26 دن قبل۔

اسے لیگنگ اسپین (Lagging span) بھی کہا جاتا ہے اور اسے حمایت اور مزاحمت کے طور پر استعمال کیا جاتا ہے۔
اگر چینکو اسپین یا سبز سطر قمیت سے نیچے سے اوپر کی جانب گذر کر نکل جائے تو اسے خرید کی علامت کے طور پر دیکھا جاتا ہے اور برعکس کو فروخت کی علامت کے طور پر۔

 تنقید 
تکنیکی جدول کی دنیا میں ایچیموکو ایک دلکش نظارہ پیش کرتا ہے مگر اس کے کچھ نقائص بھی ہیں اور اسی بنا پر اس کی تنقید بھی جی جاتی ہے۔ متعدد اور دقیق بیک ٹیسٹنگ (backtesting) کا نتیجہ یہ نکلا کہ ایچی موکو بسا اوقات بہت محدود ہو کر کام کرتا ہے اور اسی لیے اس کی فعالیت اور درستی پر سوالیہ نشان لگتے ہیں۔

 حوالہ جات 

 مزید دیکھیے 
 Trading with Ichimoku Clouds: The Essential Guide to Ichimoku Kinko Hyo Technical Analysis, ہوبوکین، نیو جرسی: جان وائلی اینڈ سنز. 
 Ichimoku Charts: An Introduction to Ichimoku Kinko Clouds, ہیمپشائر, جزیرہ برطانیہ عظمی: Harriman House. 
 Trend Lengths and the Ichimoku Time Element، 2014 Volume21 Issue 4، ص 8 تا 10۔ پ د ف
 Forecasting Major World Indices on Ichimoku، By Yukitoshi Higashino, MFTA ص 78-83 پ د ف

زمرہ:جاپانی ایجادات
زمرہ:تکنیکی اشاریے
زمرہ:تکنیکی تجزیہ
زمرہ:جاپان میں 1960ء کی دہائی کی تاسیسات
زمرہ:تحلیل